google/wiki40b huggingface dataset:
Andreas von Barby

Bakgrunn

Andreas von Barby var uekte sønn av adelsmannen Nicolaus von Barby til Loburg og Isterlin i Brandenburg, amtmann på Gommern (død 1524, gift 1491 med Elisabeth von der Schulenburg, 1468-1553).
Han studerte rettsvitenskaper i Wittenberg for Hieronymus Schurff. Deretter gikk han i tjeneste for hertug ble han kansler hos danskekongen Christian IIIs svigerfar, hertug Magnus I av Sachsen-Lauenburg.
Den danske konge benyttet ham i 1541 benyttet ham som underhandler med hertugene av Pommern.

Kansler

Ved Melchior Klings formidling ble han året etter den gamle kansler Wolfgang von Utenhofs etterfølger etter å ha tilsagt «i sin Livstid at ville blive boende i Danmark og lade sig bruge i Kancelliet». Det er imidlertid usikkert om Barby noensinne offisielt fikk selve tittelen som tysk kansler, selv om det ikke kan utelukkes at så skjedde sent i 1550-årene. I dommen over Peder Oxe til Nielstrup juni 1558 kalles han tysk kansler, og på samme måte betegnes han av Jacob Bording i likprekenen over Christian III.
De tyske kanslere i Danmark har alltid hatt stor politisk innflydelse, ettersom den utenlandske korrespondanse ble ført gjennom det tyske kanselli, og de hele tiden stod i et mer personligt forhold til kongene enn sine danske kolleger. Andreas von Barby har likesom sin forgjenger i så henseende spilt en ikke ubetydelig rolle; den kloke forsiktighet og tilbakeholdenhet som preger den danske politikk i tidsrommet 1544-59 bærer han sin del av æren for.
Han synes jevnlig å ha stått i opposisjon til sin danske embedsbror Johan Friis, og i enkelte tilfeller vites han å ha gått av med seieren, således i spørsmålet om Danmarks direkte innblanding i den russisk-liflandske strid i 1558. Kong Christian viste ham stor tillit, og på sit dødsleie kalte han både ham og Johan Friis til seg.
Som alle tyske innvandrere har han imidlertid forstått at dra den ytterste fordel av det land i hvis tjeneste han stod. Han ble overøst med forleninger og gunstbevisninger. I 1543 fikk han domprostiet i Roskilde, hvorved han ble en av Universitetets konservatorer, senere domprostiet i Viborg og Sankt Clare Kloster i Roskilde. Kongen overdro ham 1547-48 Favrholm gård og gods, som han senere solgte til Peder Oxe for 17.000 Dlr., og tillike herresetet Selsø, hvorav han fikk tillatelse til å opprette et adelig stamhus for sin brorsønn, Hans von Barby. I 1554 ble han opptatt i den danske adelsstand og fikk senere sete i Rigets Råd.

Biskop

Det var også ved Christian IIIs innflytelse at han ble valgt til biskop i Lybek.

Død, dårlig ettermæle

Han kunne da også etterlate seg en betydelig formue som tilfalt hans uekte barn og andre slektninger, særlig brorsønnen Hans von Barby, som senere solgte Selsø til Corfitz Ulfeldt.
Men han etterlot seg likeså et dårlig rykte, og en samtidig vet å fortelle om den store glede som hans plutselige dødsfall voldte, og om de tallrike vitnesbyrd om den bitre stemning han hadde vakt mot seg: «Han kom som en Ulv, han levede som en Løve, han døde som en Hund», het det.
Han døde 3. august 1559 og ligger begravet i Roskilde Domkirke, hvor også hans likstein er bevart.
Køball

Magnetiske køballer

Magnetiske køballer er baller som blir brukt i myntopererte biljardbord. De blir brukt sammen med elektroniske sensorer som, når de blir utløst, forandrer retningen til køballen. Retningen endres slik spillerne får tak i den igjen, istedenfor at den havner i en beholder sammen med de andre biljardballene, og dermed blir låst av.
Warcraft 3 Editor

Om produsentene

Blizzard Entertainment er et datterselskap av Vivendi Universal Games, en avdeling i Vivendi Universal. Blizzard het Silicon & Synapse da de ble stiftet i 1991 av Allen Adham, Michael Morhaime og Frank Pearce. De skiftet navn til Chaos før de ble Blizzard Entertainment i 1994.
Gillets hemlighet

Gillets hemlighet er et skuespill av August Strindberg som hadde premiere 1880. Det er en komedie i fire akter som Strindberg hadde planlagt i flere år før han begynte selve skrivearbeidet. Handlingen går for seg i 1402 og kretser rundt byggingen av Uppsala domkirke. Forfatteren hadde gjort omfattende studier av kirkens historie, og hadde engasjert seg i de diskusjoner som ble ført i anledning av den forestående restaureringen av kirken.
Major League Soccer 2014

Målscorere

Kilde:
Tennis under Stillehavslekene 1995

Tennis under Stillehavslekene  1995. Tennis var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var tiende gangen som tennis var med på programmet under stillehavslekene. Det var sju turneringer, single-, double- og lag for både menn og kvinner og en mixeddoubleturnering. Ny-Caledonia ble beste nasjon med seks gullmedaljer foran Fransk Polynesia med en.
Pseudalosterna

Utseende

Billene er nokså små, avlange, svarte trebukker, med dekkvinger som gjerne har lysere flekker ved roten. Antennene er tynne, omtrent så lange som kroppen, hos enkelte arter fortykkede mot spissen. Pronotum er rektangulært i den bakre halvdelen, rundet avsmalnende i den fremre, mye smalere enn dekkvingene, som er jevnbrede til betydelig avsmalnende bakover, ofte med en gulaktig, oransje eller brunrød flekk ved roten. Beina er nokså lange, lårene slanke.

Levevis

Larvene utvikler seg i død ved, gjerne råtten, død ved som er kontakt med levende ved, på ulike treslag. Utviklingen tar gjerne to-tre år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

De fleste av artene lever i Kina, men slekten er også kjent fra Laos, Vest-Malaysia, Vietnam, Japan, Taiwan og Borneo.
Sotira

Utseende

En middelsstor, avlang, brun trebukk. Antennene er noe kraftige og litt lengre enn kroppen, pronotum avrundet, dekkvingene jevnbrede. Beina er middels lange med fortykkede lår.

Utbredelse

Arten er utbredt på Amboina, New Britain og New Ireland utenfor Ny-Guinea.
Han Fu

I litteraturen

I den historiske romanen Beretningen om de tre kongedømmer av Luo Guanzhong deltar Han Fu i koalisjonen mot Dong Zhuo. Etter koalisjonens sammenbrudd vender han tilbake til Jizhou. Krigsherren Yuan Shao inngikk en hemmelig pakt med Gongsun Zan om oppstykkingen av Jizhou i tilfelle krig, men Yuan Shao tok til slutt Jizhou for seg selv, og Han Fu gikk over til Zhang Miao. Men da han fikk vite at han hadde tatt kontakt med Yuan Shao, begikk han selvmord.
Brilleland

Brilleland er en norsk optikerkjede. Den første butikken åpnet på Grønland i Oslo i 1985. Brilleland AS er i likhet med Interoptik AS eid av Synoptik Norge AS, som eies av den internasjonale optikerkjeden Grand Vision B.V.

Historie

Brillelands danske moderselskap, Synoptik, ble etablert i Danmark i 1935 under navnet Sykekassernes Optik. Hit ble kunder av «sykekassen», som den gang sto for forvaltningen av velferdsmidler i Danmark, sendt for få å hjelp med synsproblemer. På 1970-tallet, da «sykekassen» ble opphevet, endret kjeden navn til Synoptik. Kjeden ble da også selvstendig, uten noen tilknytning til det offentlige.
Da Synoptik i 1985 åpnet en forretning i Norge, fremholdt de at dette var for å utfordre det etablerte optikermarkedet i landet. Per 2011 finnes det 67 Brilleland-butikker i Norge. Hovedkontoret ligger i Sandvika.
Calypsobyen

Calypsobyen er en nedlagt gruveby på Calypsostranda, nordvest for Recherchefjorden i Bellsund på Svalbard. Calypsobyen ble bygd i perioden 1918-19 og var eid av Northern Exploration Company (NEC). Calypsobyen var selskapets hovedanlegg. I dag er stedet en del av Sør-Spitsbergen nasjonalpark og området er eid av den norske stat. Sysselmannen på Svalbard fører utvidet oppsyn og vedlikehold av anlegget, som inngår i de 50 mest prioriterte kulturminnene på Svalbard.
Kullet kommer ut i dagen i strandkanten, men kullforekomstene var små og lagene var ikke mektige. Calypsobyen ligger dessuten meget værhardt til. Sjøen står ofte rett på den nordvendte rullesteinsstranda og det er lite eller ingenting som tar av for vind og sjø. Å komme i land er vanskelig og å få kullet transportert ut nesten umulig. Kulleventyret ble derfor kortvarig og driften ble nedlagt allerede i 1920. Selskapet fortsatte derimot jakten på asbest som fantes innerst i Recherchefjorden, ved Asbestodden.
Stranda og stedet har sitt navn etter det britiske marinefartøyet HMS «Calypso». Fartøyet tilhørte den britiske marinens Training Squadron som drev oppmåling i området i 1895. 
I dag er Calypsobyen et av de største historiske anleggene for kulldrift utenom dagens bosetninger. Anlegget bestod totalt av åtte bygninger med ulik alder og funksjon, hvorav seks er bevart. Inne i bygningene står fremdeles en del opprinnelige møbler. I tillegg er det blant annet rester av flere mindre båter, skinnegang, gruvevogn, en sammenrast gruvegang og radiomast.

Historie

Den eldste bygningen som ligger for seg selv i sørøst, kalt Camp Jacobsen, «Michelsenhuset» eller «Strandhuset», ble oppført for kullskjerping av fangstmann Stenehjem fra Vardø i 1901, for Christian Michelsens bergverksekspedisjon., og senere overtatt av utrederen Johan Hagerup fra Tromsø.  Alle de øvrige hus ble oppført av NEC. På terrassen over stranda ble det oppført blant annet en telegrafbygning fra 1919 som aldri kom i drift. Det ble også oppført et lagerbygg i 1920.
I 1932 overtok den norske stat hele anlegget, og det ble brukt som hovedfangststasjon i den norske pelsdyrfangstens Fangstfelt 4 (Calypsofeltet) i mellomkrigstiden. Det var også en ren fangsthytte her fra 1918 - Blomlis fangsthytte - oppført av fangstmannen B. Jacobsen.
Polske forskere fra Maria Curie-Skłodowska-universitetet i Lublin har disponert bygningene hver sommer siden 1986.
Jordskjelvet på Bohol 2013

Jordskjelvet på Bohol i 2013 var et kraftig jordskjelv på 7,2 momentmagnitudes styrke som rammet den sentrale del av landsdelen Visayas på Filippinene den 15. oktober 2013.  Det forvoldte store materielle skader, og mange menneskeliv gikk tapt.  Det ble i tiden etter registrert over 12.000 etterskjelv, hvorav ett hadde en styrke på 5,5. Filippinske myndigheter meldte om 186 dødsfall og 583 skadede, de aller fleste på Bohol.
Episenter var i kommunen Sagbayan i øyprovinsen Bohol, på en dybde av 12 kilometer. Dette var altså godt inne på land, og noen tsunamifare forelå ikke.
Mer enn 3,4 millioner mennesker ble berørt av skjelvet. Mange bor ute, i telt som er satt opp midlertidig, av frykt for etterskjelv eller fordi de mistet husene sine i jordskjelvet.
Jordskjelvet rammet kl 08.12 lokal tid om morgenen, og stod på i et halvt minutt. Skjelvet ble følt mest intenst på Bohol og på naboøya Cebu med millionbyen Cebu City, og i øyprovinsen Siquijor. Bygninger falt sammen og panikk brøt ut mange steder i disse provinsene. Filippinene er et overveiende katolsk land, men på grunn av den muslimske minoritet er skolene og endel andre virksomheter stengt på Id al-adha-festdagen. At Jordskjelvet skjedde på en dag med skolefri kan ha skånet mange fra sammenstyrtende skolebygninger.  
På Cebu ble Cebu Doctors' University Hospital og St. Vincent's Hospital skadet, likeså Capitolbygningen og et stort marked. Også mange gamle kirker fra den spanske kolonitiden i Bohol og Cebu ble skadet eller ødelagt. Kirken i  Loon fra 1850, øyas største kirke, ble helt jevnet med jorden. De enda eldre kirkene i Loboc og i Baclayon (fra 1724) ble delvis ødelagt. I Cebu City brøt klokketårnet til Basilica Minore del Santo Niño (1739) sammen.
Den forrige store jordskjelv som rammet Bohol var i februar 1990, og det hadde en styrke på MW = 6,8.
De materielle skader var meget store, med mange skadede og husløse. Blant de overlevende var en 48 gammel nordmann som hadde ligget i et sammenrast hus i Clarin i flere dager.
Chuka (Kenya)

Chuka er hovedstaden i Tharaka-Nithi fylke i Kenya, øst for Mount Kenya og 65 km sør for Meru. Befolkningen snakker Gichuka som er en dialekt av språket Meru. Byen har 9347 innbyggere.
Vail

Vail er et vintersportssted i Eagle County i Colorado, og det største vintersportsstedet i USA. VM i alpint ble arrangert her i 1989 og 1999.
Ca. 60 km vest for Vail ligger Eagle County Airport med daglig flyforbindelse med Denver internasjonale lufthavn. Avhengig av årstidene går det også fly til f.eks. Chicago og New York.
Stornes (øy)

Stornes er en øy som ligger i innsjøen Nelaug i Åmli kommune i Aust-Agder. Øya har et areal på ca. 130 dekar.
Ranko Despotović

Landslaget

Ranko Despotović spilte 4 landskamper for Serbias herrelandslag.
Mediedesign

Mediedesign er et fagfelt og programområde innen medier og kommunikasjon i videregående opplæring i Norge.
Utdanningen tilbys også på høyere utdanninsinstitusjoner, som blanet annet Høgskolen i Telemark, Høgskulen i Volda og Høgskolen i Gjøvik.
Senter for IKT i utdanningen

Oppgaver

Senter for IKT i utdanningen hadde ansvar for å legge til rette for at identitetsforvaltningssystemet FEIDE blir innført og tatt i bruk i norsk skole. Senteret driftet og videreutviklet nettstedet utdanning.no, som gir informasjon om yrkes- og utdannignsvalg rettet mot elever, lærere og skolerådgivere. Sammen med Sametinget har senteret utviklet nettstedet ovttas.no som samler samiske læremidler
Senteret utførte forsknings- og kartleggingsoppgaver om bruk av IKT i skole og barnehage, hvorav den største er den kvantitative undersøkelsen Monitor som annethvert år siden 2003 har undersøkt IKT-bruken i norsk skole. Senteret hadde redaktøransvar for det IKT-pedagogiske forskningstidsskriftet Nordic Journal of Digital Literacy. I samarbeid med andre fagmiljø informerer senteret om juridiske problemstillinger knyttet til IKT i skolen knyttet til personvern, opphavsrett, identitetsforvaltning og bruk av skytjenester i utdaningssektoren
Senteret innredet et høyteknologisk læringslaboratorium kalt «Rom for læring» som lånes ut gratis til klasser som vil teste ut læringsopplegg.

Historikk

Senter for IKT i utdanningen ble opprettet 1. januar 2010. Senteret var da en sammenslåing av organisasjonene utdanning.no, ITU, UNINETT ABC. Senteret ble foreslått gjennom stortingsmelding nr. 31 (2007-2008) Kvalitet i skolen.
Den første direktøren for senteret var Sylvi Barman-Jenssen. I mai 2011 kunngjorde hun at hun trakk seg fra 1. juni 2011. Fra våren 2012 tiltrådte Trond Ingebretsen som ny direktør.
Blue Creek (Ohio)

Historie

Et postkontor ble opprettet i Blue Creek 1844; det stengte i 1907, og ble gjenåpnet i 1933. Samfunnet fikk sitt navn etter den nærliggende elven Blue Creek.

Notable personer

Blue Creek er fødestedet til country-sangeren Cowboy Copas (1913-1963).
Belastningsfordeling (informatikk)

Belastningsfordeling er et begrep innenfor informatikken som hentyder til distribueringen av arbeidsmengden på flere IT-ressurser, slik som datamaskiner, dataklynger, mikroprosessorer eller lagringsmediumer. Belastningsfordeling har til hensikt å optimalisere ressursbruken, maksimalisere throughput, minimalisere responstiden og unngå overbelastning av en enkelt ressurs. Ved å bruke flere komponenter med belastningsfordeling kan man øke sikkerheten og tilgjengeligheten gjennom redundans.  Belastningsfordeling involverer vanligvis bestemt programvare og maskinvare, slik som en multilagsvitsj eller et Domain Name System.
Goa gasskraftverk

Goa gasskraftverk er et gasskraftverk i delstaten Goa i India. Det har en installert produksjonskapasitet på 48 MW. Operatør er energiselskapet Reliance Power, som er en del av konglomeratet Reliance Group.
Caracallas termer

Caracallas termer er et romersk bad i den italienske byen Roma, bygd på den tiden da Caracalla (188–217) var keiser. Anlegget ble påbegynt i 211, det året han lot drepe sin bror Geta, og stod ferdig i 217, det året Caracalla selv ble drept.
Dette var et offentlig bad, altså for vanlige romere, kvinner og menn. Området inneholdt også parker, museum, bibliotek og var på om lag 120 000 kvadratmeter og sitteplass til 1600 romere, men med ståplassene kunne termene ha plass til to tusen romere. Badevannet kom i flere variasjoner, det ble både farget og parfymert, og iskaldt vann i badets store frigidarium (kjølerommet) om sommeren fikk man ved å hente snø i fjellene.
Posthum (band)

Biografi

I tiden mellom 2004 og 2008 brukte Posthum det meste av sin tid på å definere egen stil og jobbe i øvingslokalet. De utga debutalbumet .Posthum både på CD og vinyl via Folter Records i 2009. Senere det året dro de med Satyricon, Shining og Dark Fortress for å gjøre en 21-dagers europaturne. Etter nok en turne med Nargaroth og Chaos Invocation, en norsk turne med Endezzma som støtte, festival og konserter, spilte de inn sitt andre album i 2011; Lights Out som ble sluppet på det norske plateselskapet Indie Recordings i september 2012. Måneden etter gjorde de en norsk turnè med Sólstafir og Dunderbeist. 
Det norske radioprogrammet Pyro på NRK P3 utropte Posthum til å være et av de mest interessante bandene å se opp for i 2013.
Alusjta

Alusjta (ukrainsk og russisk: Алу́шта, krimtatarsk: Aluşta) er en by på Krimhalvøya i sørlige Ukraina. 
Den ligger ved Svartehavet på Krims sørkyst, mellom Gurzuf og Sudak. Byen er også knyttet sammen med Simferopol og Jalta via trolleybuss. Det omliggende landskapet er knudrete fjell. 
Folkemengden var på 28 642 innbyggere i begynnelsen av 2012, med totalt 52 284 innbyggere når hele området under byens administrasjon medregnes. Rundt 88 prosent har russisk som førstespråk.
Byen ble kalt Aluston (Αλουστον) da den var del av Bysants, og Lusta som genovesisk besittelse. I byen finnes levningene fra et bysantinsk forsvarstårn og et genovesisk fort fra 1400-tallet. Byen er også en yndet kurby.
Den polske dikteren Adam Mickiewicz viet to av sine Sonety krymskie («Sonetter fra Krim») til Alusjta.
Let It Go (sang)

Mottakelse

Den fikk mye positiv mottakelse blant filmkritikere, musikk-kritikere og publikum, og mange sammenlignet den med «Defying Gravity», som imidlertid også var sunget av Menzel. City Newspaper kalte det den beste sangen av filmmusikken, og skrev: «Fremført med velbehag av Idina Menzel, har det alt som trengs for å bli en varig favoritt... Menzel skal ha æren for å gi så mye makt og lidenskap til denne forestillingen, som hun gjorde i hennes mest kjente rolle.» Entertainment Weeklys Marc Snetiker beskrev sangen som «en utrolig sang av frigjørelse», mens Joe Dziemianowicz fra Daily News kalte det «en gripende hyllest til 'girlpower' og behovet for å 'la gå' frykt og skam».

Idina Menzel

Anderson-Lopez og Lopez skrev sangen spesifikt for Idina Menzel, og henviste henne som «en av de mest fantastiske stemmene til Broadway og et ikon i musikkteatret». Menzels musikalske stemme ble tatt under betrakting i løpet av sangens sammensetning.

Demi Lovato

Beslutningen om å slippe en singel for Let It Go ble gjort etter at sangen ble skrevet og presentert for Disney. Kristen Anderson-Lopez og Robert Lopez valgte den amerikanske artisten og tidligere Disney Channel-stjernen Demi Lovato, som også vises på Disneys Hollywood Records vaktliste, for å dekke sangen på filmens album.
De skrev ned en liste over potensielle sangere, med Lovato på toppen. Anderson-Lopez sa at hun ble valgt på grunn av sangerens eget personlige liv; «Hun har en fortid som hun er ganske åpen om, og det det ligner på Elsas reise for å legge en mørk fortid og frykt bak seg, og for å gå fremover med sin makt». Hun nevnte også at Demi «allerede var en del av Disney-familien». Lovato identifiserte seg selv med sangen i sin sammenheng, og sier at «det er så gjenkjennelig. Elsa finner sin identitet;.. hun vokser inn i hvem hun er og har endelig akseptert sin egen styrke og sine magiske krefter. I stedet for å skjule dem, som hun har gjort hele livet sitt, lar hun det gå og omfavner det».
Lovatos coverlåt ble utgitt som en singel av Walt Disney Records 21. oktober 2013. Musikkvideoen ble sluppet 1. november 2013 og var regissert av Declan Whitebloom.

Lisa Stokke

Den norske versjonen av Let It Go (La Den Gå) ble offisielt publisert på YouTube 9. januar 2014 av Lisa Stokkes YouTubebruker. Brukeren publiserte også en versjon med sangtekst på både norsk og engelsk, 27. februar det samme året. Yngve Forsland stod for redigeringen, og lastet opp originalen 5. januar 2014.
Versjonen ble imidlertid Stokkes største suksess i både iTunes og Spotify slik det var i mars 2014.
Henry Frayne

Bakgrunn

Fraynes onkel er Bruce Frayne, som deltok i sommer-OL 1984, der han bl.a. fikk fjerdeplass på 4 x 400 meter stafet, og som deltok ved Samveldelekene 1982 og 1986. Ved Samveldelekene 1986 fikk Bruce Frayne sølv på 4 x 400 meter. Henrys far er også tidligere friidrettsutøver; Geoff Frayne har flere gode plasseringer i det australske mesterskapet i lengde og tresteg.

Karriere

Han deltok ved junior-VM i friidrett 2005 i Bydgoszcz i Polen, der han kom på femteplass i tresteg med lengden 16,29 meter. Franske Teddy Tamgbo vant gullet i denne øvelsen. I kvalifiseringen hadde Frayne det lengste hoppet, med 16,40 meter.
Ved Universiaden 2009 kom han på 12.-plass i tresteg, og ved VM i friidrett 2011 i Daegu i Sør-Korea nådde han finalen, og endte der på 9.-plass med 16,78 meter som lengste hopp. Christian Taylor vant gullet her, med 17,96 meter. 
Ved VM i friidrett innendørs 2012 fikk han sølv i lengde, med 8,23 meter, som også var ny oseaniarekord. Brasilianske Mauro Vinícius da Silva vant gullet, med samme lengde, men siden da Silva hadde et nest beste hopp på 8,23, mens Fraynes nest beste hopp var 8,17, så vant da Silva gullet. 
Frayne er kvalifisert til sommer-OL 2012.
Sarpsborg vestre batteri

Sarpsborg vestre batteri ligger nord for Sarpsborg sentrum øst for Tunevannet. Batteriet ble bygget allerede i 1899 for å beskytte den kombinerte jernbane og veibro ved Sarpefossen. Anlegget ble først bygget ut for fire kanoner med skuddretning mot Sarpefossen. Senere tilkom to kanoner på høyre fløy som kunne bestryke Glomma ned til fergestedet ved Sannesund. Anlegget er oppmurt i råkilt granitt med et lavt brystvern i front. Bak stillingen er det en åpen batteriplass. I brystvernet er innfelt nisjer for ammunisjon. 
I bakkant på venste fløy ligger orienteringsbordet med flere siktelinjer. Orienteringsbordet var normalt batterisjefens stridsposisjon. Ved Vestre batteri er denne plassen beskyttet av en mur i råkilt granitt slik det skulle være, men sjelden ble gjennomført.
Inne på den opprinnelige batteritomten og tett inn mot orienteringsbordet og batteriets venstre fløy ligger i dag en enebolig. Nord for denne finner en fortsatt det gamle ammunisjonsskuret mens kanonskuret mot Lundgårsvei er borte. I front av batteriet er dette nå sterkt tilgrodd og med eneboliger lenger frem slik at en ikke lenger får det overblikk mot Sarpefossen som en hadde fra batteriet. Et glimt av batteriets dominerende posisjon får en fra høyre fløy med utsikt mot Tunevannet og Sannesund.
Anlegget er fritt tilgjengelig fra Lundgårdsvei gjennom en mindre gangport i nettinggjerdet. Alternativt kan en parkere ved Solhytta som ligger øst for batteriet og spasere opp.
Xinghe

Xinghe (kinesisk: 兴和县; pinyin: Xīnghé Xiàn) er et fylke i byprefekturet Ulaan Chab i den autonome region Indre Mongolia i Folkerepublikken Kina. 
Befolkningen var på 292 785 innbyggere i 1999.

Samferdsel

Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.